Pasiūlymas Tarybos reglamentas iš dalies keičiantis Tarybos reglamentą (EB) Nr. 74/2004, nustatantį galutinį kompensacinį muitą medvilninės patalynės, kurios kilmės šalis yra Indija, importui /* KOM/2005/0616 galutinis */





[pic] | EUROPOS BENDRIJŲ KOMISIJA | Briuselis, 6.12.2005 KOM(2005) 616 galutinis Pasiūlymas TARYBOS REGLAMENTAS iš dalies keičiantis Tarybos reglamentą (EB) Nr. 74/2004, nustatantį galutinį kompensacinį muitą medvilninės patalynės, kurios kilmės šalis yra Indija, importui (pateikta Komisijos) AIŠKINAMASIS MEMORANDUMAS PASIūLYMO APLINKYBėS | 110 | Pasiūlymo pagrindas ir tikslai Šis pasiūlymas yra susijęs su 1997 m. spalio 6 d. Tarybos reglamento (EB) Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių (toliau – pagrindinis reglamentas)[1], taikymu tyrimo procedūroje dėl medvilninės patalynės, kurios kilmės šalis yra Indija, importo. | 120 | Bendrosios aplinkybės Šis pasiūlymas pateikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente nustatytus esminius ir procedūrinius reikalavimus. | 139 | Pasiūlymo srityje taikomos nuostatos Tarybos reglamentas (EB) Nr. 74/2004[2], nustatantis galutinį kompensacinį muitą medvilninės patalynės, kurios kilmės šalis yra Indija, importui į Bendriją. Naujiems eksportuotojams į Bendriją siūloma suteikti naujo importuotojo statusą. | 141 | Derėjimas su kitomis Sąjungos politikos sritimis ir tikslais Netaikoma. | KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | 219 | Atliekant tyrimą, su šia procedūra susijusios suinteresuotos šalys, remdamosi pagrindiniame reglamente numatytomis nuostatomis, jau turėjo galimybę ginti savo interesus. | Tiriamųjų duomenų rinkimas ir naudojimas | 229 | Nepriklausomo tyrimo neprireikė. | 230 | Poveikio vertinimas Šis pasiūlymas yra parengtas įgyvendinant pagrindinį reglamentą. Pagrindiniame reglamente nėra numatomas bendras poveikio vertinimas, bet jame yra pateiktas išsamus būtinų įvertinti sąlygų sąrašas. | TEISINIAI PASIūLYMO ASPEKTAI | 305 | Siūlomų veiksmų santrauka Reglamentu (EB) Nr. 74/2004 Taryba nustatė galutinį kompensacinį muitą medvilninės patalynės, kurios kilmės šalis yra Indija, importui į Bendriją. Kadangi svarstomo produkto eksportuotojų (gamintojų) Indijoje yra daug, pradiniam tyrimui buvo atrinkta eksportuojančių gamintojų imtis. Tyrimui atrinktoms bendrovėms buvo nustatyti individualūs muitų tarifai nuo 4,4 % iki 10,4 %, o kitoms bendradarbiaujančioms bendrovėms, kurios nebuvo atrinktos tyrimui, buvo nustatytas 7,6 % muito tarifas. 10,4 % muito tarifas buvo nustatytas bendrovėms, kurios arba nepranešė apie save, arba nebendradarbiavo atliekant tyrimą. Tarybos reglamento (EB) Nr. 74/2004 2 straipsnyje numatyta galimybė Indijos eksportuotojams (gamintojams), kurie atitinka tame straipsnyje išdėstytus kriterijus, taikyti tokį patį režimą kaip tyrimui neatrinktoms bendradarbiaujančioms bendrovėms (toliau – naujo importuotojo statusas). Pagal Tarybos reglamento (EB) Nr. 2143/2004, iš dalies keičiančio Reglamentą (EB) Nr. 74/2004, 1 straipsnį, prie Indijos eksportuotojų (gamintojų), išvardytų Reglamento (EB) Nr. 74/2004 priedo sąraše, buvo pridėtos penkiolika bendrovių. Trylika Indijos eksportuotojų (gamintojų) prašė naujo importuotojo statuso įtraukiant jų pavadinimus į sąrašą bendrovių, kurioms taikomas 7,6 % vidutinis svertinis muitas. Todėl Tarybai siūloma priimti pridedamą pasiūlymą dėl Reglamento, kuris kaip galima greičiau turėtų būti paskelbtas Oficialiajame leidinyje. | 310 | Teisinis pagrindas 1997 m. spalio 6 d. Tarybos reglamentas (EB) Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių, su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004 ir Tarybos reglamentu (EB) Nr. 74/2004. | 329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. | Proporcingumo principas Pasiūlymas atitinka proporcingumo principą dėl šios(-ių) priežasties(-čių): | 331 | Veiksmų pobūdis yra aprašomas pirmiau minėtame pagrindiniame reglamente, nesuteikiant galimybės taikyti šalies sprendimą. | 332 | Nuoroda apie Bendrijai, šalių vyriausybėms, regionų ir vietos valdžios institucijoms, ūkio subjektams ir piliečiams tenkančios finansinės bei administracinės naštos mažinimą ir jos proporcingumą pasiūlymo tikslui netaikoma. | Pasirinkta priemonė | 341 | Siūlomos priemonės: reglamentas. | 342 | Kitos priemonės nėra laikomos tinkamomis dėl šios(-ių) priežasties(-čių). Pirmiau minėtame pagrindiniame reglamente nenumatoma alternatyvi galimybė rinktis. | POVEIKIS BIUDžETUI | 409 | Pasiūlymas neturi poveikio Bendrijos biudžetui. | 1. Pasiūlymas TARYBOS REGLAMENTAS iš dalies keičiantis Tarybos reglamentą (EB) Nr. 74/2004, nustatantį galutinį kompensacinį muitą medvilninės patalynės, kurios kilmės šalis yra Indija, importui EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1997 m. spalio 6 d. Tarybos reglamentą (EB) Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių (toliau – pagrindinis reglamentas)[3]. atsižvelgdama į 2004 m. sausio 13 d. Tarybos reglamento (EB) Nr. 74/2004[4], nustatančio galutinį kompensacinį muitą medvilninės patalynės, kurios kilmės šalis yra Indija, importui, 2 straipsnį, atsižvelgdama į Komisijos pasiūlymą, pateiktą pasitarus su Patariamuoju komitetu, kadangi: A. ANKSTESNĖ PROCEDŪRA (1) Reglamentu (EB) Nr. 74/2004 Taryba nustatė galutinį kompensacinį muitą medvilninės patalynės, kuri klasifikuojama KN kodais ex 6302 21 00 (IBT kodai 6302 21 00 81, 6302 21 00 89), ex 6302 22 90 (IBT kodas 6302 22 90 19), ex 6302 31 00 (IBT kodas 6302 31 00 90) ir ex 6302 32 90 (IBT kodas 6302 32 90 19) ir kurios kilmės šalis yra Indija, importui į Bendriją. Kadangi bendradarbiaujančių šalių yra daug, tyrimui buvo atrinkta Indijos eksportuojančių gamintojų imtis ir tyrimui atrinktoms bendrovėms buvo nustatyti individualūs muitų tarifai nuo 4,4 % iki 10,4 %, o kitoms bendradarbiaujančioms bendrovėms, kurios nebuvo atrinktos tyrimui, buvo nustatytas 7,6 % muito tarifas. 10,4 % muito tarifas buvo nustatytas bendrovėms, kurios arba nepranešė apie save, arba nebendradarbiavo atliekant tyrimą. (2) Tarybos reglamento (EB) Nr. 74/2004 2 straipsnyje nustatyta, kad jei naujas Indijos eksportuojantis gamintojas pateikia Komisijai pakankamai įrodymų, kad tyrimo laikotarpiu (nuo 2001 m. spalio 1 d. iki 2002 m. rugsėjo 30 d.) jis neeksportavo į Bendriją 1 straipsnio 1 dalyje nurodytų produktų (toliau – pirmasis kriterijus); ir jis nėra susijęs su jokiu Indijos eksportuotoju arba gamintoju, kuriam taikomos tuo reglamentu nustatytos antisubsidinės priemonės (toliau – antrasis kriterijus); jis faktiškai eksportavo į Bendriją svarstomus produktus praėjus tyrimo laikotarpiui, kuriuo remiantis buvo nustatytos priemonės, arba jis yra neatšaukiamai įsipareigojęs eksportuoti į Bendriją didelius kiekius (toliau – trečiasis kriterijus); tada to Reglamento 1 straipsnio 3 dalis gali būti pakeista, nustatant naujam eksportuojančiam gamintojui muito tarifą, kuris taikomas tyrimui neatrinktoms bendradarbiaujančioms bendrovėms, t. y. 7,6 % muito tarifą. (3) Pagal Tarybos reglamento (EB) Nr. 2143/2004, iš dalies keičiančio Reglamentą (EB) Nr. 74/2004, prie Indijos eksportuotojų (gamintojų), išvardytų Reglamento (EB) Nr. 74/2004 priedo sąraše, buvo pridėtos penkiolika bendrovių. B. NAUJŲ EKSPORTUOTOJŲ (GAMINTOJŲ) PRAŠYMAI (4) Trylika Indijos bendrovių pateikė prašymą, kad joms būtų taikomas toks pats režimas kaip bendrovėms, kurios bendradarbiauja pradiniame tyrime, bet nebuvo atrinktos (toliau – naujo importuotojo statusas). (5) Keturios Indijos bendrovės, prašančios naujo importuotojo statuso, neatsakė į klausimyną, o viena bendrovė nepateikė papildomos informacijos, kurios buvo paprašyta po to, kai ji ne iki galo atsakė į klausimyną. Todėl nebuvo galimybės patikrinti, ar šios bendrovės atitinka Tarybos reglamento (EB) Nr. 74/2004 2 straipsnyje nustatytus kriterijus, ir jų prašymai buvo atmesti. (6) Likusios aštuonios bendrovės atsakė į klausimyną, skirtą patikrinti, ar bendrovės atitinka Tarybos reglamento (EB) Nr. 74/2004 2 straipsnio nuostatas. (7) Įrodymai, kuriuos pateikė penki pirmiau minėti Indijos eksportuotojai (gamintojai), laikomi pakankamais, kad šioms bendrovėms būtų nustatytas muito tarifas, taikomas tyrimui neatrinktoms bendradarbiaujančioms bendrovėms (t. y. 7,6 %) ir kad jos būtų įtrauktos į eksportuotojų (gamintojų) sąrašą, pateiktą Tarybos reglamento (EB) Nr. 74/2004, iš dalies pakeisto Tarybos reglamentu (EB) Nr. 2143/2004, priede (toliau – priedas). (8) Iš trijų likusių Indijos eksportuotojų (gamintojų) du eksportavo svarstomą produktą į Bendriją pradinio tyrimo laikotarpiu (t. y. nuo 2001 m. spalio 1 d. iki 2002 m. rugsėjo 30 d.), o viena bendrovė negalėjo pateikti įrodymų, kad ji tyrimo laikotarpiu neeksportavo į Bendriją. (9) Esant tokioms aplinkybėms, buvo nuspręsta, kad minėtos trys bendrovės neatitinka bent vieno iš kriterijų, nustatytų Tarybos reglamento (EB) Nr. 74/2004 2 straipsnyje, t. y. pirmojo kriterijaus. Todėl jų reikalavimai turėjo būti atmesti. (10) Bendrovės, kurioms nebuvo suteiktas naujo importuotojo statusas, buvo informuotos apie šio sprendimo priežastis ir joms buvo suteikta galimybė pareikšti savo nuomonę raštu. (11) Visi suinteresuotųjų šalių pateikti argumentai ir pareiškimai, kurie buvo pagrįsti, buvo išanalizuoti ir į juos buvo tinkamai atsižvelgta. PRIĖMĖ ŠĮ REGLAMENTĄ: 1 straipsnis Į Indijos eksportuotojų/gamintojų sąrašą, pateiktą Tarybos reglamento (EB) Nr. 74/2004, su pakeitimais, padarytais Tarybos reglamentu (EB) Nr. 2143/2004, priede, įtraukiamos šios bendrovės: Bendrovė | Miestas | Alok Industries Limited | Mumbajus | Texel Industries | Chenai | Textrade International Private Limited | Mumbajus | Welspun India Limited | Mumbajus | Yellows Spun and Linens Private Limited | Mumbajus | 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas [1] OL L 288, 1997 10 21, p. 1, Reglamentas su paskutiniais pakeitimais, padarytais Tarybos reglamentu (EB) Nr. 461/2004 (OL L 77, 2004 3 13, p. 12). [2] OL L 12, 2004 1 17, p. 1, Reglamentas su paskutiniais pakeitimais, padarytais Tarybos reglamentu (EB) Nr. 2143/2004 (OL L 370, 2004 12 17, p. 1). [3] OL L 288, 1997 10 21, p. 1, Reglamentas su paskutiniais pakeitimais, padarytais Tarybos reglamentu (EB) Nr. 461/2004 (OL L 77, 2004 3 13, p. 12). [4] OL L 12, 2004 1 17, p. 1, Reglamentas su paskutiniais pakeitimais, padarytais Tarybos reglamentu (EB) Nr. 2143/2004 (OL L 370, 2004 12 17, p. 1).